CELEX: 22021D0894
Language: bg
Date: 2021-05-17 00:00:00
Title: Решение 1/2021 на Комитета по търговията ЕС-Колумбия-Перу-Еквадор от 17 май 2021 година за изменение на допълнение 1 на приложение XII („Държавни поръчки“) към Споразумението за търговия между Европейския съюз и неговите държави членки, от една страна, и Колумбия, Перу и Еквадор, от друга страна [2021/894]

4.6.2021   
               
               
                  BG
               
               
                  Официален вестник на Европейския съюз
               
               
                  L 198/15
               
            
         РЕШЕНИЕ 1/2021 НА КОМИТЕТА ПО ТЪРГОВИЯТА ЕС-КОЛУМБИЯ-ПЕРУ-ЕКВАДОР
         от 17 май 2021 година
         за изменение на допълнение 1 на приложение XII („Държавни поръчки“) към Споразумението за търговия между Европейския съюз и неговите държави членки, от една страна, и Колумбия, Перу и Еквадор, от друга страна [2021/894]
         КОМИТЕТЪТ ПО ТЪРГОВИЯТА,
         като взе предвид Споразумението за търговия между Европейския съюз и неговите държави членки, от една страна, и Колумбия, Перу и Еквадор, от друга страна, и по-специално член 191 от него,
         като има предвид, че:
         
                     (1)
                  
                  
                     В член 191 от Споразумението за търговия между Европейския съюз и неговите държави членки, от една страна, и Колумбия, Перу и Еквадор, от друга страна („Споразумението за търговия“), се определят процедурите, чрез които страна по него може да измени или внесе поправки в приложното поле на своите поръчки, съгласно на дял VI от споразумението за търговия.
                  
               
                     (2)
                  
                  
                     В допълнение 1, раздел А, подраздел 1 на приложение XII относно субекти на централното държавно управление към Споразумението за търговия се определят субектите на централното държавно управление в Колумбия, чиито поръчки попадат в обхвата на дял VI.
                  
               
                     (3)
                  
                  
                     На заседанието на Подкомитета по държавните поръчки от 17 октомври 2019 г., проведено в Богота, Колумбия информира Съюза за намерението си да актуализира списъка на възложителите на централно равнище, като добави шест агенции, създадени след 2011 г., които са на изпълнително ниво. Към момента на приключване на преговорите по Споразумението за търговия между Съюза и Колумбия през 2010 г. компетенциите, които понастоящем се осъществяват от тези агенции, са се осъществявали от възложители на министерско равнище. Тези агенции понастоящем не са включени в списъка на възложителите на централно равнище в приложното поле на държавните поръчки в Колумбия.
                  
               
                     (4)
                  
                  
                     Съюзът и Колумбия се споразумяха, че списъкът на възложителите на централно равнище в Колумбия следва да бъде актуализиран, като се добавят тези шест агенции, както е посочено в настоящото решение.
                  
               
                     (5)
                  
                  
                     Поради това е необходимо да се измени допълнение 1, раздел А, подраздел 1 на приложение XII към Споразумението за търговия. Съюзът и Колумбия се споразумяха, че такава актуализация не следва да изисква компенсаторни корекции, тъй като това е незначителна промяна съгласно член 191, параграф 2 от Споразумението за търговия.
                  
               
                     (6)
                  
                  
                     Решението за изменение на допълнение 1, раздел А, подраздел 1 на приложение XII към Споразумението за търговия може да бъде прието в рамките на Комитета по търговията, създаден по силата на Споразумението за търговия от Съюза и Колумбия като съответна андска държава, подписала споразумението, в съответствие с член 14, параграф 3 от Споразумението за търговия, във връзка с член 12, параграф 4, тъй като е свързано изключително с двустранните отношения между тях,
                  
               ПРИЕ НАСТОЯЩОТО РЕШЕНИЕ:
         
            Член 1
            В допълнение 1, раздел А, подраздел 1 на приложение XII („Държавни поръчки“) към Споразумението за търговия към списъка на възложителите на централно равнище се добавят следното заглавие и шест агенции:
            „Изпълнителни агенции
            
                        29.
                     
                     
                        Agencia Nacional de Minería
                     
                  
                        30.
                     
                     
                        Agencia Nacional de Infraestructura
                     
                  
                        31.
                     
                     
                        Agencia Nacional de Seguridad Vial
                     
                  
                        32.
                     
                     
                        Agencia Nacional del Espectro
                     
                  
                        33.
                     
                     
                        Agencia Presidencial de Cooperación Internacional de Colombia
                     
                  
                        34.
                     
                     
                        Agencia de Desarrollo Rural“.
                     
                  
         
            Член 2
            Изменението, предвидено в член 1, не предполага извършването на компенсаторни корекции.
         
         
            Член 3
            Настоящото решение влиза в сила в деня на приемането му.
            Настоящото решение се изготвя на официалните езици на страните по Споразумението за търговия, като всеки от тези текстове е еднакво автентичен.
         
         
            
               
                  За Комитета по търговията
               
               
                  Ръководител на делегацията на ЕС
               
               Paolo GARZOTTI
            
            
               
                  Ръководител на делегацията на Колумбия
               
               Juan CARLOS CADENA